ג'יימס הדלי צ'ייס

ג'יימס הדלי צ'ייס (באנגלית: James Hadley Chase; 24 בדצמבר 1906 – 6 בפברואר 1985) היה סופר אנגלי שהתמחה בכתיבת ספרי מתח, מסתורין ופשע. נולד בשם רנה לודג' ברבזון ריימונד, אך היה מוכר בשמות הבדויים השונים שלו: ג'יימס הדלי צ'ייס, ג'יימס ל. דוכרטי, ריימונד מרשל, ר' ריימונד ואמברוז גרנט.בתקופת מלחמת העולם השנייה הונהג קיצוב בנייר, והשימוש בשמות-עט שונים אפשר, כנראה, לצ'ייס לקבל הקצבה גדולה יותר של נייר. הוא היה אחד מסופרי המתח הידועים בכל הזמנים. במהלך חייו כתב כ-90 כותרים, שתורגמו ל-32 שפות, והתפרסם כאחד מסופרי ספרי המתח הידועים באירופה. בנוסף, היה אחד מהסופרים הנמכרים ביותר בעולם, ונכון ל-2025, כ-50 מספריו גם הוסרטו.הביוגרפיה של ג'יימס הדלי צ'ייס 

 ביוגרפיה 
רנה לודג' ברבזון ריימונד נולד בחג המולד בלונדון, אנגליה, כבנו של קצין צבא, קולונל פרנסיס ריימונד, ששירת בצבא הבריטי הקולוניאלי בהודו כווטרינר. הוא התחנך בפנימייה התיכונית הפרטית  בעיר . בתחילה חשב לעסוק במדע. לאחר שסיים תואר בבקטריולוגיה, הוא נסע לכלכותה למחקר ספציפי על הידרופוביות. אביו ייסד את מעבדת המחקר ריימונד והיה מנהל המכללה הווטרינרית של בנגל עד 1912.

צ'ייס עזב את הבית בגיל 18 והעדיף לעסוק במכירת ספרים. הוא התחיל במכירת אנציקלופדיות לילדים. הוא סיפר שבשנתיים בהן עבד במכירות הוא דפק על כ-100,000 דלתות. בספרו "קטלני יותר מהזכר" (More Deadley Than the Male), שנכתב ב-1947 (תחת השם אמברוז גרנט), הדמות הראשית, ג'ורג' פרייזר, מוכרת את הספר "המחנך העצמי של הילד" בפרברי לונדון, וכתוצר לוואי של קריאת הספר, הקוראים יכולים ללמוד קורס אינטנסיבי במכירות.

בגיל עשרים הוא עבד אצל אחד מסיטונאי הספרים הגדולים ביותר בבריטניה, ושם למד מה הקהל רוצה בספרים שהוא קונה. בשנים 1929–1939 השפל הכלכלי הגדול גרם לפריחת תרבות הגנגסטרים בארצות הברית. כתוצאה מכך וכתוצאה מניסיונו במכירות הוא השתכנע, כי קיים ביקוש גדול לספרי פשע העוסקים בגנגסטרים. בהשפעת ספרו של ג'יימס מ. קיין, הדוור מצלצל פעמיים (שגם הוסרט), בהשפעת חומרי קריאה שקרא על הכנופיה האמריקאית של מא בייקר, ותוך היעזרות במילון סלנג אמריקאי, הוא החל בגיל שלושים ושלוש, לכתוב את ספרו "אין סחלבים לגברת בלנדיש" (No Orchids for Miss Blandish), וסיים את כתיבתו בשישה סופי שבוע. הספר הפך לאחד הנמכרים ביותר באותו עשור. בהמשך תקופה זו של חייו פרסם ספרים רבים שעוסקים בפשיעת הגנגסטרים בארצות הברית, אף על פי שמעולם לא חי שם.

במהלך מלחמת העולם השנייה שירת רנה ריימונד בחיל האוויר המלכותי (RAF). הוא הוצב בענף התפקידים המנהליים והתפקידים המיוחדים ב-26 ביוני 1941 בדרגת קצין טייס. ב-26 ביוני 1942 קודם לקצין טייס, ב-8 באוקטובר 1943 לדרגת סגן-טיס ולבסוף למפקד טייסת ב-1944. בין נובמבר 1941 לסוף 1945, בראש ענף P9 של מנהלת השירותים האישיים, הוא היה, בין היתר, עורך כתב העת הדו-שבועי של חיל האוויר המלכותי.

מיד לאחר המלחמה, בשנת 1946, רנה ריימונד ועמיתו דייוויד לנגדון, מפקד טייסת נוסף, ערכו את "סליפסטרים: אנתולוגיה של חיל האוויר המלכותי" (Slipstream: A Royal Air Force Anthology). הרווח ממכירות הספר נתרם לקרן הצדקה של חיל האוויר המלכותי. "סליפסטרים" הוא אוסף סיפורים קצרים שהתפרסמו קודם לכן בכתב העת של חיל האוויר המלכותי, ביניהם הסיפור "המראה בחדר 22" (The Mirror in Room 22) שנכתב על ידי רנה ריימונד עצמו.

קלייב ריצ'רדס ממשרד ההגנה, הענף ההיסטורי של חיל האוויר, מציין כי בגיליון הראשון של כתב העת של חיל האוויר המלכותי יש מאמר, "חיל האוויר המלכותי באיסלנד" מאת RBR, שנכתב כנראה על ידי רנה ברבזון ריימונד.

בשנות ה-40 של המאה העשרים העביר צ'ייס את הרקע של סיפוריו מארצות הברית לאנגליה. הגיבורים-הגברים בספריו מנסים, בדרך כלל, להתעשר בדרכים לא-חוקיות על ידי גניבה או הונאה, בהמשך הם מסתבכים, נאלצים לבצע רצח ואז נקלעים לדרך ללא-מוצא ונוכחים לדעת שאין להם אפשרות למצוא פתרון למצב. הנשים הגיבורות בספריו הן, בדרך כלל, יפות, ערמומיות ובוגדניות ואינן נרתעות מביצוע רצח. ברבים מספריו הגיבור מתאהב באישה, ומוכן לרצוח למענה. רק בסוף הספר הגיבור נוכח לדעת שהאישה אינה אוהבת אותו ורק תמרנה אותו להשגת מטרותיה.

אחד הפרקים בספרו "העבריין הזהיר" (The Wary Transgressor, 1952) שימש השראה לספרו של האנס הלמוט קירסט ליל הגנרלים, שהוסרט ב-1967 וגם תורגם לעברית.

במדינות שונות במאים רבים עיבדו את ספרי המתח של צ'ייס לקולנוע ולטלוויזיה. בצרפת היה פופולרי במיוחד ושם עובדו כ-30 מספריו לסרטים.

 חיים אישיים 
היה נשוי כחמישים שנה (1985-1932) לסילביה ריי. אב לילד אחד.

את ספר המתח שכתב "קייד" (Cade, 1966) הקדיש לאשתו: "לסילביה, אשתי, מזכירתי, הטבחית, המתורגמנית, הנהגת שלי ויד ימיני - פלוס שלושים ושלוש שנים של טוב לב והבנה".

בשנותיו האחרונות חי בכפר , שווייץ, ושם גם נפטר.

 ספריו שתורגמו לעברית 

 קישורים חיצוניים 


 הביוגרפיה של ג'יימס הדלי צ'ייס 


 הערות שוליים 

קטגוריה:סופרים אנגלים
קטגוריה:סופרי מתח ואימה אנגלים
קטגוריה:טייסים בריטים
קטגוריה:טייסים במלחמת העולם השנייה
קטגוריה:בריטים שנולדו ב-1906
קטגוריה:בריטים שנפטרו ב-1985